વર્લ્ડ કપ ફૂટબોલમાં 1970 બાદ બેલ્જિયમ એવી પહેલી ટીમ બની હતી જેણે મેચમાં બે ગોલથી પાછળ રહેવા છતાં અંતે વિજય પ્રાપ્ત કર્યો હોય. મેચના અંતિમ તબક્કામાં સ્કોર 2-2 હતો અને મેચ એક્સ્ટ્રા ટાઇમમાં કે પેનલ્ટી શૂટઆઉટમાં જશે તેવી અટકળો થઈ રહી હતી તેવામાં ચાર મિનિટના ઇન્જરી ટાઇમની સાડા ત્રણ મિનિટ પૂરી થઈ ગયા બાદ બેલ્જિયમના ખેલાડીઓએ આંખના પલકારામાં બોલ સામે છેડેથી પોતાના પક્ષે લાવી દીધો હતો અને અંતિમ ક્ષણે ચેડલીએ ગોલ નોંધાવીને સ્કોર 3-2 કરી નાખ્યો હતો. શુક્રવારે રમાનારી ક્વાર્ટર ફાઇનલમાં બેલ્જિયમનો મુકાબલો પાંચ વખતની વર્લ્ડ ચેમ્પિયન બ્રાઝિલ સામે થશે. .